31993R0286
L 034/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 286/93 НА КОМИСИЯТА
от 9 февруари 1993 година
за изменение на Регламент (ЕИО) № 2342/92 относно вноса от трети страни на чистопородни разплодни животни от рода на едрия рогат добитък и предоставянето на възстановявания при износ
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 805/68 на Съвета от 27 юни 1968 г. относно общата организация на пазара на говеждо и телешко месо (1), последно изменен с Регламент (ЕИО) № 125/93 (2), и по-специално член 10, параграф 5 от него,
като има предвид, че в съответствие с член 2, параграф 5 от Регламент (ЕИО) № 2342/92 на Комисията от 7 август 1992 г. относно вноса от трети страни на чистопородни разплодни животни от рода на едрия рогат добитък и предоставянето на възстановявания при износ и за отмяна на Регламент (ЕИО) № 1544/79 (3) вносът на чистопородни разплодни животни, с произход от и идващи от страните от Европейската асоциация за свободна търговия (ЕАСТ), се освобождава от някои задължения, посочени в член 2, параграф 3 от посочения регламент; като има предвид, че това не засяга прилагането на член 7, втори параграф от Директива 77/504/ЕИО на Съвета от 25 юли 1977 г. относно чистопородни разплодни животни от рода на едрия рогат добитък (4), последно изменена с Директива 91/174/ЕИО (5); като има предвид, че за да се гарантира, че настоящият вариант на въпросния член 2, параграф 5 не води до затруднение в практическото приложение на посочената директива, той трябва да бъде изяснен в декларативна форма;
като има предвид, че предвидените в настоящия регламент мерки са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 2342/92 се изменя, както следва:
1.
В член 2, параграф 3, буква а) изразът „и е регистрирано или вписано в дадена родословна книга“ се заличава;
2.
В член 2 се добавя следният параграф:
„6. Настоящият член не засяга прилагането на член 7, втори параграф от Директива 77/504/ЕИО.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 февруари 1993 година.